Concert Întâlnirile Musicâme
2026-02-08 17:00 - 18:30 (Europe/Bucharest) | Filarmonica Oltenia, Calea Unirii, nr. 16, Craiova, Dolj, 200585, România
🎶 Concert la Craiova – De la Vivaldi la Piazzolla
Musicâme France invită publicul din Craiova la un concert excepțional, găzduit de Filarmonica Oltenia, pe 8 februarie, de la ora 17:00.O seară rafinată, în care muzica creează punți între stiluri, epoci și trăiri.
De la eleganța barocă a lui Vivaldi la pasiunea tangoului semnat Piazzolla, trecând prin sonorități inspirate de Cantemir și energia lui Armstrong, programul propune o adevărată călătorie muzicală. Muzica clasică se împletește cu accente de operă și ritmuri sud-americane, într-un dialog vibrant pe aceeași scenă.
Acest concert la Craiova se distinge prin finețe artistică și forță emoțională. Autenticitatea interpretării și nivelul înalt al expresiei muzicale fac din această seară un moment deosebit pentru iubitorii de muzică.
🎟️ Un concert care nu doar se ascultă, ci se trăiește.

Stand Up & Crowd Work | Gabriel Gherghe și Edi Vacariu
2026-02-08 20:00 - 22:00 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Stand Up & Crowd Work | Gabriel Gherghe și Edi Vacariu

Enoteca Social Bar, Craiova
Calea București
duminică, 8 februarie, ora 20:00

Hai la un show 2in1! Ai parte de un show de stand-up si dupa de inca un specatcol de crowd work.
I-ai văzut la iUmor, StandUpRevolution, ComedyCentral sau pe Youtube iar acum îi poți vedea într-un show live! Gabriel Gherghe si Edi Vacariu vin de la clubul de comedie The Fool si ti-au pregatit o seară cu râs și voie bună!

In partea a doua a showului vei vedea: Gherghe + Publicul = Crowd work, un spectacol la care aflăm despre ce e vorba pe parcursul lui.

Vrei sa vorbești si tu in timpul spectacolului? Ti se pare ca ai o gluma mai buna? Vrei sa ne contrazici sau ai probleme si nu ai gasit inca un terapeut care sa te asculte? Singura conditie e sa stii de glumă.
Prin participarea la acest spectacol, vă exprimați acordul de a fi filmat și de a apărea în materialele video realizate în timpul evenimentului.

Unde? Enoteca Social BarCand? Duminica 08 februarie, ora 20:00Cum? Bilete la local sau online pe iaBilet | 60 lei

Marius Matache picură ACID...folk la Craiova
2026-02-11 19:00 - 21:00 | Promenada Mall, Calea Severinului 61, Craiova, Dolj, România
Concert Marius Matache la Craiova – 11 februarie 2026
După lupte seculare care au durat aproape 7 ani, Marius Matache se întoarce la Craiova pentru o seară de ACID…folk. „Ultima oară când am cântat la Craiova, aveam doar două albume, astfel că am multe de împărtășit cu publicul craiovean: Ninsorium, Experimental, ACID”.

Marius Matache este unul dintre cei mai activi și versatili artiști ai scenei folk contemporane, cu peste 20 de ani de carieră, albume de autor apreciate și sute de concerte în toată țara. Cunoscut pentru combinația de folk, mesaj social și ironie fină, Matache îmbină muzica cu educația și implicarea civică, fără să-și piardă spiritul ludic și autentic.

În 2010 a compus imnul naționalei de rugby a României, care încă se difuzează pe stadionul Arcul de Triumf la meciuri. În 2013 a lansat primul album de autor, intitulat HOINAR prin Piața Matache, urmat de albumele Alchimie (2016), Ninsorium (2020), Experimental (2021), Acid (2024-2025).

Pe lângă cariera muzicală, Marius Matache este cercetător în cadrul Universității din București, doctor în chimie din 2006, blogger (www.mariusmatache.ro), redactor-șef al www.ForeverFolk.com (din 2008) și cofondator al proiectului www.roconferinte.ro. De-a lungul timpului a fost co-moderator / realizator de emisiuni la radio (Chef de vorbe în perioada 2009 – 2010 la Radio România Cultural, Bilanț olimpic la RFI, Seven Folk la Radio Seven împreună cu Robert Tache în perioada septembrie 2017 – octombrie 2018, Știința vorbește la RFI România în 2024).

Gazda spectacolului de la Craiova va fi Cineplexx Craiova (Calea Severinului 71, în incinta Promenada). Prețul biletelor este de 40 de lei, iar acestea pot fi achiziționate de la casa de bilete a cinematografului sau de pe https://cineplexx.ro/purchase/wizard/1196-12510/tickets

Parteneri: Domeniile Sâmburești, Aqua Carpatica

Expoziție „Brâncuși, inspirație pentru tineri”
2026-02-12 17:00 - 18:00
„Brâncuși, inspirație pentru tineri” – Expoziție de grafică, pictură și artă fotografică
Școala Populară de Arte și Meserii „Cornetti” din cadrul Centrului Județean de Cultură și Artă Dolj, instituție aflată în subordinea Consiliului Județean Dolj, invită publicul iubitor de artă la expoziția „Brâncuși, inspirație pentru tineri”, eveniment dedicat celebrării operei și spiritului marelui sculptor român Constantin Brâncuși.
Expoziția reunește lucrări realizate de elevii claselor de arte vizuale, care au explorat, prin propriul limbaj artistic, teme, simboluri și concepte inspirate din creația brâncușiană. Fiecare lucrare reflectă sensibilitatea, creativitatea și modul autentic în care tinerii artiști înțeleg și reinterpretează valorile universale promovate de Brâncuși: simplitatea formei, esența și spiritualitatea.
Evenimentul își propune să încurajeze dialogul dintre tradiție și contemporaneitate, oferind publicului ocazia de a descoperi viziunea noii generații asupra unei moșteniri culturale de excepție.
Vă invităm să fiți alături de noi și să susțineți talentul și pasiunea elevilor noștri.

Târgul de Nunți Wedding Fever Craiova 2026 – ediția a XV-a
2026-02-13 11:00 - 18:00 | Sala Polivalentă, Bvd. Ilie Balaci, nr.6, Craiova, Dolj, România
Craiova: Targul de Nunti Wedding Fever
Sala Polivalenta, Craiova
Bulevardul Știrbei Vodă 32, Craiova 200653
13-15 februarie ’26 acces de la 10:00
Târgul de Nunți Wedding Fever Craiova – Ediția a XV-a
13–15 februarie 2026 • Sala Polivalentă Craiova.
Cel mai așteptat eveniment dedicat viitorilor miri revine la Craiova!
Între 13 și 15 februarie 2026, la Sala Polivalentă, are loc Târgul de Nunți Wedding Fever, ediția a XV-a – un weekend plin de inspirație, reduceri exclusive și experiențe premium.
✔ Peste 100 de expozanți din toate domeniile: rochii de mireasă, costume, locații de evenimente, foto-video, candy bar, flori, bijuterii, beauty, entertainment și multe altele
✔ Oferte și pachete speciale disponibile exclusiv pe durata târgului
✔ Degustări, demonstrații live și consultanță gratuită
✔ Premii, surprize și concursuri pentru vizitatori
Noutățile ediției 2026:
✨ VIP Lounge pentru vizitatorii care câștigă invitații speciale sau achizitioneaza bilete VIP
✨ Acces Early Entry pentru cuplurile selectate ( 100 bilete disponibile pentru vineri, 13 februarie 2026
✨ Wedding Fever Awards – Gala Furnizorul Anului
✨ Wedding Fever Magazine – revista oficială a târgului
✨ Cartele NFC pentru o experiență modernă de networking
✨ Stilist personal pentru mirese – o experiență premium, în care viitoarele mirese primesc sfaturi personalizate despre:
alegerea rochiei potrivite siluetei
selectarea furnizorilor în funcție de stilul nunții
culori, decoruri și direcții estetice adaptate fiecărei mirese
cum să își optimizeze bugetul fără compromisuri
Pe scurt: o ghidare profesionistă, exclusivă, disponibilă doar în cadrul târgului, pentru o experiență completă și relaxată ( serviciu disponibil pentru cei care achizitioneaza bilete VIP).
Program:
Vineri: 11:00 – 18:00
Sâmbătă: 10:00 – 18:00
Duminică: 10:00 – 18:00
Sala Polivalentă Craiova
Acces pe bază de bilete.

Circo Bellucci
2026-02-13 18:00 - 19:30 | Promenada Mall, Calea Severinului 61, Craiova, Dolj, România
#Craiova, vino să trăim magia #CircoBellucci împreună!🎪
📆 13 Februarie – 1 Martie
📍CRAIOVA (Promenada Mall)
🎟️BILETE pe entertix.ro SAU direct de la casieria circului, deschisă cu 2h înaintea fiecărui spectacol!
Pregătiți-vă pentru un #ViaggioNelTempo plin de magie, acrobații incredibile și momente care vă taie respirația!✨
__
Zilnic – orele 18:00
Sâmbăta – orele 15:00 și 18:00
Duminică – orele 11:30 și 15:00
*PRIMA ZI și MIERCURI- preț unic 40 lei (la tribună)
**Marți NU sunt spectacole.
***Cort încălzit.
__
Familia Bellucci provine din cinci generații de circari italieni, care și-au dedicat întreaga viața unei arte recunoscute la nivel internațional. Pasionați de a descoperi noi orizonturi, am ajuns în România în 2009 pentru a putea evolua în fața publicului român și de atunci nu am mai plecat!
În 2012 am avut prima colaborare cu emisiunea „Poftiți la Nea Mărin”, urmând ca în 2019 să luăm parte la showul “Poftiți la Circ”, care a avut un succes neașteptat. Multumită acestui program, viața de circ a ajuns să fie cunoscută dincolo de ceea ce se întâmplă pe scenă, dezvăluind și momentele din spatele unui spectacol de circ.
Cu numeroase participări la emisiuni TV precum: „Românii au talent”, „IUmor”, „Splash! Vedete la apă”, „Revelionul”, „Poftiți prin țară”, am captat atenția publicului român ca circari, atleți, acrobați, actori dar și simpli oameni cu o mare pasiune pentru ceea ce fac.
Calitatea spectacolelor a fost întotdeauna pe primul loc și ne bucurăm că am reușit să aducem râsete, zâmbete și bucurie pe fețele românilor din toată țara, deplasându-ne cu entuziasm către orașele care ne-au primit călduros și ne-au făcut să ne simțim ca acasă.
Vă invităm la spectacolele noastre, în centrul unei familii adevărate, acolo unde visele prind viață, locul unde lumea poate vedea lucruri nemaivăzute, acolo unde sub lumina reflectoarelor este pusă viața plină de magie! Indiferent de vârstă nu trebuie să ratați reprezentațiile Circo Bellucci, să simțiți emoția și să vedeți toate lucrurile frumoase care se întâmplă pe scenă. La circ suntem toți copii!
Ținem minte fiecare om fericit, fiecare oraș, fiecare mesaj de susținere, fiecare show și ne-am dat seama ce înseamnă România pentru noi și cu siguranță reflectă foarte mult din sentimentul de a fi „acasă“.

-Invităm publicul să vină cu 40 de minute înainte de spectacol.
-Durata spectacolului este de 1 oră și 30 de minute cu pauză de 15 minute.
-Copii sub 3 ani beneficiaza de accesul gratuit la spectacol.
-Persoanele cu varstele cuprinse intre 3-14 ani pot folosi biletul cu discount de Copil.
-Avem Refreshments și SnackBar înăuntru.
-Puteți face fotografii cu grupul și găsiți o multime de gadgeturi (tricouri, lumini, jucarii).
-Circul este încălzit și confortabil.

“Circul este o casă pe care o muți dintr-un colț în altul al lumii, o familie, care la finalul zilei trebuie să aibă parte de grijă, iubire și empatie! Nimeni nu rămâne în urmă!” Sonny Medini.

Expoziție Capodopere redescoperite ale începutului de secol
2026-02-13 18:00 - 19:30 | Gloriæ Art Gallery, Str. Alexandru Macedonski, Nr. 49, Craiova, Dolj, România
Capodopere redescoperite ale începutului de secol • O expoziție rară • 14–15 februarie • Gloriae Gallery • Organizată de Ans Azura

În perioada 13 – 15 februarie 2026, spațiul Gloriae Art Gallery din Craiova va găzdui expoziția Capodopere redescoperite ale începutului de secol, care oferă publicului ocazia de a admira lucrările care vor fi scoase la licitație în cadrul Ans Azura, programată pentru 26 februarie 2026.
Vernisajul expoziției va avea loc vineri, 13 februarie, de la ora 18:00.
Lucrările expuse vor putea fi achiziționate în cadrul licitației Ans Azura, Masters of Modernity – A History of Romanian Modern Art, ce se va desfășura online, pe 26 februarie 2026, începând cu ora 19:00.
Expoziția explorează conexiunile profunde dintre arta românească și modelele artistice europene. Printre punctele de atracție ale expoziției se numără lucrări semnate de Ioan Andreescu, Theodor Aman, Theodor Pallady, Ștefan Luchian, Alexandru Ciucurencu, Corneliu Baba, a căror viziune a marcat evoluția modernismului în România.
Capodopere redescoperite ale începutului de secol
Expoziția Capodopere redescoperite ale începutului de secol propune o incursiune structurată în modernismul românesc, reunind lucrări ce marchează momentele de sinteză între rigoarea academică și libertatea noilor limbaje vizuale ale secolului XX. Dincolo de o cronologie rigidă, selecția evidențiază modul în care artiștii români au asimilat modelele occidentale, transformându-le într-un discurs vizual autentic și profund originale.
Nucleul expoziției este format din Peisaj, luminiș de pădure și La păscut, două lucrări semnate de Ștefan Luchian care surprind modul în care natura devine sursă de culoare și emoție. Prezența lui Ioan Andreescu prin lucrarea Peisaj de dimineață marchează trecerea de la pictura clasică la pictură modernă prin peisajul abordat ca o problemă de structură și echilibru vizual.
Un pilon central al expoziției îl reprezintă dialogul dintre scena artistică românească și spațiul european. Această deschidere este ilustrată prin influențele franceze aduse de Samuel Mützner, dar și prin portretele lui Theodor Aman, care îmbină armonios rigoarea academică cu specificul local. Parcursul este completat de sculpturile lui Ion Irimescu, ale cărui lucrări aduc o notă de simplitate și claritate formelor umane.
Selecția este întregită de nume mari precum Nicolae Tonitza, Theodor Pallady și Camil Ressu, oferind o imagine completă asupra artei românești.
…………………………………………………………………………………………………
Ans Azura este o casă de licitații de artă fondată în 2021, care reunește experți dedicați promovării operelor de calitate muzeală din Europa Centrală, de Est și Orientul Mijlociu.
Gloriae Art Gallery este prima galerie de artă independentă din Craiova. Spațiul funcționează ca un centru vibrant unde artiștii și colecționarii se conectează prin emoție, dialog și dorința de a promova libertatea creativă.
Expoziția poate fi vizitată pe 14 și 15 februarie, în intervalul orar 11:00–20:00, la Gloriae Art Gallery, situată pe strada Alexandru Macedonski nr. 49, Craiova.
De asemenea, expoziția va fi deschisă publicului și la sediul Ans Azura din București, pe strada Speranței nr. 21, în perioadele 9–11 februarie și 17–26 februarie, zilnic între 10:00 și 18:00.

Cântarea Cântărilor - Recital Emil Boroghină
2026-02-13 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Cântarea Cântărilor – Teatrul Poesis

Distribuția

Recital al actorului EMIL BOROGHINĂ, Societar de Onoare al Teatrului Naţional Craiova
Coordonator artistic: Alina Hiristea
Coordonator literar: Nicolae Coande
Editare video: Ciprian Duică
Sonorizare: Marius Marciu
Lumini: Dodu Ispas
Operator video: Florin Chirea
Regia tehnică: Cristian Petec
Durata: 1h 15min

Emil Boroghină şi un mirabil spectacol teatral – poetic
Cântarea Cântărilor – Primul teatru de poezie din România
La inițiativa domnului Emil Boroghină, societar de onoare al Teatrului Național „Marin Sorescu”, pe 25 septembrie, la Craiova, ia naștere Teatrul POESIS, primul de acest fel înființat în România. Primul spectacol al noii instituții va fi susținut la data sus amintită, la sala Amza Pellea, de fondatorul teatrului, dl. Emil Boroghină. Spectacolul-premieră Cântarea Cântărilor, unul dintre marile poeme de dragoste ale lumii, va fi urmat de o selecție de sonete din operele lui Dante, Petrarca, Michelangelo, Ronsard, Shakespeare și Eminescu făcută de Emil Boroghină. Despre personalitatea acestuia, George Banu se exprima la superlativ: „La Emil Boroghină, ceea ce captivează e o sonoritate de violoncel /…/: în spatele versurilor identificăm discreția subtil modulată a unui interpret ce se expune în toată umanitatea sa! Recitalul e și o radiografie afectivă.”
În actuala formulă, Teatrul POESIS este un Program al Teatrului Național „Marin Sorescu” și al Teatrului „C. Nottara” din București susținut de managerii Alexandru Boureanu, respectiv Marinela Țepuș, și de directorul artistic al teatrului craiovean, Vlad Drăgulescu.
Lansarea noului Program Teatrul Poesis reprezintă, în acest moment, un demers unic în peisajul teatral românesc; în Europa există de mai mult timp câteva astfel de teatre, precum Maison de la Poésie din Paris sau Teatrul Poème din Bruxelles. Fuzionarea poeziei cu imaginile și muzica, întrupată de prezența actorilor creează o sinteză a artelor prin limbajul imediat, viu al teatrului.
Noul recital al actorului Emil Boroghină, Societar de onoare al Teatrul Naţional Craiova, şi-a potenţat şi amplificat admirabil un nucleu tematic gândit şi împlinit sub semuul unui binom de o unicitate exemplară a fiinţei umane: Eros şi Poesis.
Nemântuit – încă – şi pătimaş îndrăgostit de poezie, slujite cu un rar devotament de peste şase decenii, provocator, cum a rămas, Emil Boroghină propune, acum, un fel de pariu cu un substrat de sfidare a memoriei noastre suferinde sub asediul unui ev marcat de o generalizată liberalizare a superficialităţii şi cancanului mediatic. Pariul subînscrie o interogaţie, cu substrat retoric, anume dacă, în paradigma atâtor dezavuări, sub pretextul derobării de marile lecţii ale tradiţiei, Poezia mai este şi în ce fel posibilă. Şi cum mai poate fi autentificat un astfel de test orgolios dacă nu asociind-o, mai ales sub semnul uneia dintre speciile sale cele mai exigente, sonetul, Iubirii.
Gândit astfel, spectacolul propune un parcurs oarecum singular de la neobişnuitele versuri ale „Cântării cântărilor”, cu senzualismul lor amoros integrat, cu un gust încă misterios, Sfintei Scripturi, trecând prin Dante, Petrarca, Michelangelo, Ronsard, Shakespeare şi sfârşind cu Eminescu. Un ceas şi ceva de flux al unei recitări cu o impedanţă în aparenţă egală întreţin atenţia la acelaşi palier de acuitate.
Impresia cea mai covârşitoare a acestui spectacol-experiment a fost, pentru mine, cea a unei continuităţi organice verificabile în egală măsură sub aspectul poeticităţii şi al filonului tematic. Se decantează astfel, îmi pare, un adevăr axiomatic prin care eros şi poesis, ca instanţe constitutive ale fiinţei umane, înfnmtă Timpul şi, de asemenea, îl transcend prin înfruntarea victorioasă a morţii. Poezia, în ipostaze glorioase datorate geniului omenesc distribuit unora dintre cei mai hărăziţi destinatari ai săi, îşi găseşte sălaş în intimitatea noastră cea mai tainică, neatinsă de scurgerea ireparabilă a Vremii. Şi a vremurilor.
Că dialogul îndrăgostit dintre mire şi mireasă i-a determinat pe mulţi exegeţi avizaţi să ah·ibuie Cântării lui Solomon epitetul de … teatru poetic justifică încă şi mai deschis opţiunea lui Emil Boroghină. Cu Dante şi Petrarca, sonetistul Michelangelo dăltuind cu pana în marmora cuvântului, cu Shakespeare cauţionând eternitatea poetică a iubirii anulând orice tentaţie a finititudinii existenţiale, dar şi cu cele, relativ puţine, dar mirabile sonete eminesciene ce-ar trebui să-i umilească pe detractorii săi post-modernizaţi”, întregul parcurs recitativ capătă, pe rând, măsura unui imn, a unui omagiu, ca şi a unui mai mult decât oportun memento al spiritului creator surprins în câteva pagini exemplare ale istoriei sale.
Ca în atâtea prilejuri, surd la sirenele demoralizante ale modei şi ale mondenităţii, Emil Boroghină îşi susţine, cu o iubire trudnică, ataşamentul său constant faţă de Marea Bibliotecă a Poeziei, cu un gust selectiv ce-i poartă spectacolul până spre fonna unui singular evangheliar al erosului transfigurat liric.
(George Popescu Cuvântul libertăţii, 16 martie 2015)

În gravul, austerul peisaj al cărţilor canonice din Vechiul Testament, străbătut îndeobşte de figuri venerabile, pioase, răsare privirilor uimite ale neavizaţilor, ca o întrebare mereu deschisă, superba, rara floare a Cântării cântărilor (Şir haşirim). Graţioasa poveste de iubire dintre regele Solomon şi Sulamita, oacheşa păstoriţă, este una din cele mai vechi pastorale din istoria literaturii universale, păstrând, în străvechea ei structură toată prospeţimea şi spontaneitatea mişcării unor suflete care se cheamă, se găsesc, se pierd şi se regăsesc, după înaltele legi nescrise ale dragostei.
Ca în marea poezie a lumii, aici nu mai e vorba de simple figuri de retorică, ci de simboluri care revelă adâncimile arhetipale, unice, esentiale ale iubirii.
Ca la Dante, bunăoară, dincolo de sensul unei poezii imediate, de accesibilitate nemijlocită, depăşind elementele denotaţiilor simple, trecem pe treptele poeziei cele mai înalte care transfigurează. Eroul devine astfel mirele etern, ea este mireasa veşnică, iar întâlnirea lor este nunta, hierogamia, taina supremă a unirii, cu valenţe cosmice şi adânc psihice, tălmăcită ca atare în filosofii antice. Forţa iubirii reuneşte elementele cosmosului, cosmicizează lumea, fuzionează elementele, după cum lipsa iubirii generează durere, haos, sterilitate. Chemarea care răsună în toate rândurile poemei este una care anunţă şi cheamă toate elementele lumii, de la macro-la microcosmos şi până în străfundurile sufletului, la unitatea originară, la începătoarea patrie a spiritului. Iubirea străluceşte astfel ca o făgăduinţă supremă a refacerii fiinţei originare în perfecţiunea ei întreagă. Iar nunta, simbol suprem, adevărată sărbătoare a spiritului, încununează marea, tainica iubire dintre făpturi, părţi, fragmente care aspiră să redevină unitate, totalitate, în feluri le metaforice în care o spuneau şi Platon şi Paul din Tars ori chiar alchimiştii medievali, referindu-se la nunta elementelor. Şi această plenitudine a făgăduinţei spiritului, adăugată frumuseţii poetice propriu-zise, dă vechiului poem ebraic valoarea capodoperelor literaturii universale.
Sonetele relevă, ca pagină de lirică excepţională, rezultatele cufundării în lumea amintirii, exprimate în valori muzicale şi incantatorii de o calitate sugestivă unică.
Zoe Dumitrescu – Buşulenga

Concert simfonic Cavalerul Rozelor - dirijor: Gheorghe Costin
2026-02-13 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 13 FEBRUARIE 2026, ORA 19:00
CAVALERUL ROZELOR
ORCHESTRA SIMFONICĂ A FILARMONICII „OLTENIA”
DIRIJOR: GHEORGHE COSTIN
SOLIST: RĂZVAN DRAGNEA (pian)
În program:
– Johannes Brahms: Variațiuni pe o temă de Haydn, op. 56a
– Camille Saint-Saëns: Concertul nr. 5 în Fa major pentru pian și orchestră, op. 103
Richard Strauss: Suita „Cavalerul rozelor”, op. 59

Cinemateca: Spellbound
2026-02-13 19:30 - 21:30
CINEMATECA Spellbound
Vineri, 13 februarie 2026, la Inspire Cinema Mercur
Sâmbătă, 14 februarie 2026, la Inspire Cinema VIP Electroputere
Cunoscutul doctor psihiatru Edwards este numit directorul unui spital de psihiatrie. Edwards este atras de frumoasa, dar aparent indiferenta, doctorita Constance Petersen. Aceasta descopera ca Edwards sufera de amnezie si este urmarit de cosmaruri inexplicabile. Pentru ca nu-si poate aminti ce i s-a intamplat, Edwards este acuzat de crima. Vor fi destul de puternice dragostea si perseverenta Constancei pentru a-si salva iubitul?
Regizor: Alfred Hitchcock
Distribuție: Ingrid Bergman, Gregory Peck
Genul Filmului: Drama, Mister, Romantic
Durată: 111 minute

Electronic nights w/ Albui | Naidin | Toni
2026-02-13 22:00 - 2026-02-14 03:00
Ne reîntoarcem la Korona pentru evenimentul din luna februarie alături de un invitat foarte drag nouă, si anume Albui, DJ-ul orădean din gașca Dinsubsol.
Prea multe nu va mai spunem, știți deja ce o să găsiți la eveniment: muzică bună, o atmosferă cosy, prețuri mici si foarte mulți prieteni.
Să aveți o săptămână minunată si ne vedem pe 13 februarie la Korona.
Suport artiști: 20 RON

Little Corner Library Concert
2026-02-14 14:00 - 15:00 | Smart Cup, Str. Popa Șapcă, nr. 14, Craiova, Dolj, România
Little Corner Library Concert
De Valentine’s Day te invităm la o experiență intimă și plină de vibe bun
Diana Tudor x Tobitză vor transforma după-amiaza într-un concert cald, printre cărți și cafea bună.
14 februarie
Ora 14:00
Smart Cup
Artist fee: 30 RON
Vino cu persoana iubită, cu prietenii sau solo — muzica are grijă să creeze magia.

Ateliere de origami
2026-02-14 14:00 - 18:00 | Electroputere Parc Mall, Calea București, nr. 80, Craiova, Dolj, România
🌸 Ateliere de origami la EPMALL – e momentul să te îndrăgostești de shopping!
🌸✨ Japonia la Craiova, de Valentine’s Day |
În așteptarea cireșilor înfloriți, aducem un strop de cultură Japoneză la Craiova
Înscrie-te la atelierul de Origami și bucură-te de experiența inedită alături de artista Ayako Funatsu, transformând fiecare foaie într-o declarație de dragoste.
📅 14 & 15 februarie
⏰ 14:00 – 18:00
🕒 Un atelier la fiecare 30 de minute
👥 Maximum 25 de participanți / atelier
Trăiește acest moment plin de poezie și echilibru împreună cu cineva drag sau oferă-ți ocazia de a învăța ceva nou, delicat precum cireșii înfloriți.
🌸 Participarea este gratuită, însă locurile sunt limitate. 👉 Fiecare participant trebuie să se înscrie individual, iar participarea va fi confirmată telefonic, în funcție de disponibilitate.

Puiul de om din Cartea Junglei
2026-02-14 18:00 - 19:30 | Teatrul pentru copii și tineret Colibri, Calea București, nr. 56, Craiova, Dolj, România
Spectacolul „Puiul de Om din Cartea Junglei“, adaptare după Rudyard Kipling, cu scenariul, regia și scenografia semnate de Geo Dinescu și Marin Fagu, muzica și video proiecția Marin Fagu, pictură păpuși Mihai Birtu, pictură decoruri Iulia Goanță, cu actorii: Geo Dinescu, Marin Fagu, Emanuel Popescu și Robert Iovan, voci: Radu Popa, Ioana Popescu, Andrei Popescu, Laura Pumnea.
Un pui de om deschide ochii în sălbăticie, în îndepărtata junglă africană, îi învață legile, leagă prietenii cu vietăți și animale blânde, ce-i sunt pentru o vreme mamă și tată, cuib și casă. În haita lupilor sau lângă pantera cea înțeleaptă își trăiește frumos copilăria, cu năzdrăvănii și peripeții, învățând ce e bine și ce e rău, fără să știe că toate acestea aveau să-i fie de folos în viață, printre oameni. Scenă cu scenă, spectacolul povestește dinamic și ritmat, cu emoție și curiozitate, aventurile lui Mowgli în junglă.

Biletele se pot procura de la Agenţia Teatrului Colibri, de luni până sâmbătă, între orele 10:00 – 13:00 / 16:00 – 19:00, iar duminica, între 10:00 – 13:00. Preț bilet: 13 lei / pers.
Mai multe informații se pot obține la tel.: 0251.412.473.
După ora începerii spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

La Bohème
2026-02-14 19:00 - 22:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
La BohèmeOperă în patru acte compusă de Giacomo Puccini.
Libretul de Giuseppe Giacosa și Luigi Illica, după romanul Scènes de la vie de bohème de Henri Murger.
Premieră mondială: Teatro Regio din Torino, 1 februarie 1896
Durată: aprox. 3h – trei pauze
Menţiuni: Spectacol în limba italiană cu supratitrare în limba română
Biletele sunt disponibile online: https://iticket.ro/event/boema și la agenția Operei Române Craiova de la Sala Polivalentă, Bulevardul Ilie Balaci nr. 6, tel. 0351.442.471, agentiadebilete@operacraiova.ro
Orchestra și Corul Operei Române Craiova
Regia artistică: Arabela Tănase
Scenografia: Răsvan Drăgănescu
Acţiunea se desfăşoară în anul 1830, la Paris, în Cartierul Latin.
ACTUL I
Este ajunul Crăciunului. În mansarda în care locuiesc, poetul Rodolfo şi pictorul Marcello suferă de foame şi de frig. Atmosfera se animă doar atunci când sosesc ceilalţi prieteni şi vecini de mansardă, filozoful Coline şi muzicianul Schaunard, aducând un coş cu mâncare şi vin. Se aud bătăi în uşă. Benoit, proprietarul, a venit să încaseze chiria. Încercând să-i abată gândul de la bani, tinerii îi oferă de băut şi îl provoacă pe bătrânul caraghios să vorbească despre aventurile lui de dragoste. Apoi, prefăcându-se indignaţi de frivolitatea proprietarului, îl alungă scăpând şi de astă dată de plata chiriei. Tinerii se hotărăsc să plece la cafeneaua Momus. Doar Rodolfo mai întârzie câteva clipe pentru a termina un articol pentru ziar. Timide bătăi în uşă îl întrerup. Este Mimi, vecina lui, căreia i s-a stins lumânarea. Scuturată de un acces de tuse, tânăra se clatină. Rodolfo îi oferă un scaun apoi, fiecare pe rând, se prezintă (ariile lui Rodolfo şi Mimi). Lumânările s-au stins, dar razele lunii luminează încăperea sărăcăcioasă. Îmbrăţişaţi, Rodolfo şi Mimi îşi mărturisesc dragostea ce i-a cuprins pe neaşteptate (duet). Cei doi tineri pleacă împreună către cafeneaua Momus unde prietenii îl aşteaptau pe Rodolfo.
ACTUL II
Străzile Cartierului Latin sunt pline de lume. De la un vânzător ambulant, Rodolfo îi cumpără lui Mimi o bonetă roz. Fata este prezentată celor trei prieteni care o primesc cu simpatie printre ei. Cu toţii se aşează în jurul unei mese din cafenea. Pe trotuar trece vânzătorul de jucării Parpignol înconjurat de strigătele bucuroase ale copiilor. În cafenea intră Musetta fosta iubită a lui Marcello. Îmbrăcată într-o toaletă scumpă şi elegantă, ea se sprijină de braţul unui bătrânel caraghios, dar bogat, pe nume Alcindoro. Musetta îl iubeşte încă pe Marcello. Pictorul este şi el puternic tulburat de această întâlnire. Ca să-i atragă atenţia, Musetta cântă un vals în care îşi evidenţiază graţia şi cochetăria (arie). Marcello este din ce în ce mai agitat. Simulând o durere atroce la un picior, Musetta îl trimite pe Alcindoro să cumpere o altă pereche de pantofi. Apoi, fără nici o ezitare, ea se aruncă în braţele lui Marcello. Veseli şi fericiţi, cei şase tineri părăsesc cafeneaua. Nota lor de plată o va achita tot… Alcindoro.
ACTUL III
La un han de la periferia Parisului, Mimi a venit să-l caute pe Marcello. Ea îi povesteşte pictorului cum Rodolfo o ocoleşte fără motiv. Când apare poetul, Mimi se ascunde. Rodolfo îl anunţă pe Marcello că a hotărât să o părăsească pe Mimi. Dar glasul i se frânge şi printre suspine tânărul mărturiseşte adevărul: viaţa lor mizeră agravează boala de plămâni de care suferă Mimi, iar în aceste condiţii, pentru a o salva, el se consideră obligat să-i redea libertatea (duet). Mimi iese din ascunzătoare şi fericită se aruncă în braţele iubitului ei. Dragostea lor este la fel de puternică şi de sinceră ca în prima clipă. Din han ies, certându-se, Marcello şi Musetta care se despart aruncându-şi unul altuia, reproşuri. Rodolfo şi Mimi evocă zilele lor fericite (cvartet) şi amână despărţirea lor până la primăvară.
ACTUL IV
Din nou singuri în mica lor mansardă, Rodolfo şi Marcello se gândesc la iubitele lor Mimi şi Musetta. Sosesc Colline şi Schaunard care nu au găsit nimic de lucru. Făcând haz de necaz cei patru tineri încearcă să uite mizeria care îi copleşeşte. Dar în uşă apare Musetta care anunţă că Mimi este jos, grav bolnavă şi prea slabită pentru ca să poată urcă singură scările. Rodolfo coboară în grabă. Musetta povesteşte cum, îndrăgostită, Mimi a dorit să-şi mai vadă iubitul pentru ultima oară, căci îşi simte sfârşitul aproape. Epuizată de efort, Mimi se prăbuşeşte pe un pat. Marcello şi Musetta pleacă să vândă o pereche de cercei pentru a face rost de medicamente. Colline îşi ia adio de la vechea şi unica lui manta pe care o va vinde pentru a-şi ajuta prietenii (arie). Rodolfo şi Mimi îşi amintesc de clipele fericite. Mica bonetă roz se află în mâinile sărmanei fete. Prietenii revin. Ei i-au cumpărat bolnavei un manşon călduros pe care aceasta şi-l dorea de mult. Cu un zâmbet fericit pe buze, alături de Rodolfo, Mimi închide ochii pentru totdeauna.

*Grigore Constantinescu și Daniela Caraman-Fotea, Ghid de operă, București, 1971
**Ana Buga și Cristina Maria Sârbu, 4 secole de teatru muzical, București, 1999
***Ioana Ștefănescu, O istorie a muzicii universale, Vol. IV, București, 2002

VUNK @ Craiova - Suflet Digital
2026-02-14 19:30 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VUNK urcă pe scenă pentru un concert special, unde hiturile pe care le știi pe de rost se întâlnesc cu energia live care îi definește.
Nu rata o seară în care muzica spune povești, iar tu faci parte din ele, pe 14 Februarie la Craiova.
Filarmonica Oltenia, Craiova
sâmbătă, 14 februarie ’26, ora 19:30 acces de la 19:00

Vocile LGBTI Craiova / Workshop comunitar
2026-02-18 18:00 - 20:00 | Smart Cup, Str. Popa Șapcă, nr. 14, Craiova, Dolj, România
Continuăm să construim comunitatea LGBTI din Craiova printr-o nouă întâlnire, de data aceasta axată pe dialog și ascultare. „Vocile LGBTI Craiova” este un eveniment în care ne adunăm într-un spațiu sigur, într-un cerc de discuții, pentru a ne cunoaște mai bine și pentru a vorbi deschis despre nevoile comunității locale.
Ne dorim să discutăm despre ce înseamnă siguranța pentru persoanele LGBTI din Craiova, ce lipsește, ce funcționează și ce am putea construi împreună mai departe.
Evenimentul se adresează persoanelor LGBTI și aliaților, doar persoane majore de peste 18 ani, iar participarea are loc într-o locație închisă, prietenoasă, unde confidențialitatea și respectul sunt esențiale.
Când: Miercuri, 18 februarie 2026 Ora: 18:00 Unde: Smart Cup (str. Popa Șapcă 14, Craiova)

Înscrierile se fac prin acest formular: https://forms.gle/MRTWPM6TbqTaoit46
–Evenimentul este organizat de MozaiQ și co-finanțat de Comisia Europeană, cu sprijinul Transatlantic Foundation și ILGA Europe. Opiniile exprimate sunt ale organizatorilor și nu reprezintă în mod obligatoriu poziția partenerilor sau a finanțatorilor.

Expoziție de fotografie Eternul Brâncuși
2026-02-18 18:00 - 20:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește miercuri, 18 februarie 2026, la ora 18.00, vernisajul expoziției Eternul Brâncuși, organizată de Asociația Artiștilor Fotografi „Dacia Malvensis”, în colaborare cu Consiliul Județean Dolj, Primăria Municipiului Craiova, Uniunea Ziariștilor Profesioniști din România”, filiala „Tudor Arghezi” și Biblioteca Județeană „Alexandru și Aristia Aman”.
Expoziția marchează împlinirea a 150 de ani de la nașterea marelui sculptor Constantin Brâncuși, prilej de reflecție și de celebrare a moștenirii sale universale, care continuă să inspire generații și să redefinească limbajul formei în arta modernă.
Expoziția reunește lucrările a 34 de artiști din Craiova, din întreaga țară și din diaspora:
✓Alexandra AGOP
✓Arcu Cătălin
✓Bercaru Adrian
✓Calin Rucsandra
✓Ciobotaru Ioan
✓Cojocaru Mihaela Eleonora
✓Corcoveanu Livia
✓Cosoveanu Cristina
✓Cruceru Valerian
✓Dalea Petre
✓Floriganta Cristian
✓Furdu Mircea
✓Iancu Daniela
✓Keller Erica
✓Mirescu Silviu Cristian
✓Modan Teodora
✓Năstasie Dan
✓Netoiu Ion Claudiu
✓Obreja Cătălin
✓Ovi D Pop
✓Pălădescu Diana
✓Pașca Iuliana
✓Popa Victor
✓Pușcașu Dan
✓Roșu Anca
✓Rusu Adela Lia
✓Sab Angelo
✓Scaunașu Ionel
✓Scubli Mariana
✓Segal Paul
✓Tătaru Ioan Bogdan
✓Urziceanu Ovidiu
✓Vochescu Gabriela
✓Voicu Andi.
Vernisajul expoziției va fi moderat de Andrada Cojocaru, președinte al Uniunii Ziariștilor Profesioniști „Tudor Arghezi” – Filiala Dolj.
Din programul evenimentului fac parte două expuneri ce dezvăluie fațete mai puțin cunoscute ale artistului:

„Brâncuși Esotericul”, susținută de binecunoscutul publicist Dan Lupescu, o incursiune în simbolurile și energiile subtile ce pulsează în creația sa;
„Brâncuși Fotograful”, prezentată de Silviu Cristian Mirescu, o privire asupra artistului care a știut să modeleze nu doar materia, ci și lumina.

La finalul serii, publicul va asista la un moment artistic oferit de cvartetul de coarde „Gaudeamus” al Universității din Craiova, compus din Darius Melencovici, Andreea Poenaru, Ana Maria Odină și Gabriela Sârbu.

Concert cameral Trio Romantik
2026-02-18 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 18 FEBRUARIE 2026, ora 19:00
Muzică de cameră TRIO ROMANTIK
EMIL VIȘENESCU (clarinet), ELVIS CIUCULESCU (violoncel), TOMA POPOVICI (pian)
În program:– Ludwig van Beethoven: Trio pentru clarinet, violoncel și pian, op. 38, „Marele Trio” după septetul op. 20
– Alexander Zemlinsky: Trio în Re minor pentru clarinet, violoncel și pian, op. 3
– Nino Rota: Trio pentru clarinet, violoncel și pian

Expoziție Paleolog - Brâncuși - Un alfabetar necesar
2026-02-19 10:00 - 17:00 | Centrul Constantin Brâncuși, Calea Unirii, nr. 15, Craiova, Dolj, România
Muzeul de Artă Craiova marchează 150 de ani de la nașterea sculptorului Constantin Brâncuși, printr-un proiect expozițional care aduce în actualitate personalitatea lui V. G. Paleolog (1890-1979) și demersurile sale susținute pentru a face cunoscută opera lui Brâncuși, într-o perioadă în care asemenea preocupări aveau statut de pionierat.

Pentru a descoperi datele care au condus la crearea și perpetuarea legăturii dintre aceste două personalități ale culturii românești și universale, vă invităm să fiți alături de noi, miercuri, 18 februarie 2026, ora 17:00, la Centrul „Constantin Brâncuși” din Craiova, unde va avea loc deschiderea oficială.

Expoziția are un caracter documentar și prezintă publicului cărți, documente, manuscrise și fotografii din colecția familiei și colecția Muzeului de Artă Craiova. Sunt aduse în prim plan studiile și volumele lui V. G. Paleolog referitoare la opera lui Constantin Brâncuși, împreună cu alte două proiecte, mai puțin cunoscute, care i-au marcat existența: Informatica Brâncuși și Memorialul Brâncuși. Datorită lui Paleolog au fost aduse la Craiova ultimele mărturii fizice ale atelierului lui Brâncuși de la Paris, în ideea de a recrea o replică simbolică a atelierului, sub numele Memorialul Brâncuși. Zona documentară este completată cu piese originale, din perioada în care Brâncuși era elev la Școala de Arte și Meserii, aflate în colecția Muzeului de Artă Craiova și a Liceului Tehnologic „Constantin Brâncuși”, un portret al lui V. G. Paleolog (ghips patinat), realizat de Anghel Chiciu la Paris, în 1912, și o copie în bronz după lucrarea Vitellius, de Constantin Brâncuși, din colecția Muzeului de Artă Craiova.

Nu în ultimul rând, este documentată o perioadă importantă pentru activitatea lui V. G. Paleolog, respectiv 1964-1978, când, în plină epocă comunistă, acesta a făcut o adevărată propagandă culturală, publicând texte în ziarele locale și revistele de cultură, cu difuzare națională, realizând emisiuni radio și contribuind astfel la cunoașterea și înțelegerea operei lui Brâncuși. Unul din materialele scrise de Paleolog la acea vreme a fost și sursa noastră de inspirație pentru titlul expoziției. Dacă, în 1965, autorul anunța că miza articolelor sale este aceea de a oferi publicului „un alfabet pentru citirea operelor lui Brâncuși”, prin acest proiect am căutat să creăm un „alfabetar”, care să recompună, într-o imagine de ansamblu, rezultatul eforturilor de o viață ale lui V. G. Paleolog. În acest fel este conturată posteritatea celui care a rămas în istorie ca primul monograf al lui Brâncuși și autor al unor studii de referință pentru opera brâncușiană.

Urmărind toate aceste aspecte, fără a avea o miză strict locală, proiectul punctează și o serie de demersuri datorită cărora Craiova devine locul în care s-a încercat recuperarea simbolică a unui fragment aparținând biografiei brâncușiene. Prin aceste restituiri putem oferi un posibil răspuns la întrebarea care persistă și revine, în fiecare an, în preajma Zilei Naționale Brâncuși: Ce a făcut și ce face România pentru marele sculptor?

Expoziția va putea fi vizitată la Centrul „Constantin Brâncuși” din Craiova, în perioada 19 februarie – 17 mai 2026, de marți până duminică, între orele 10:00 și 17:00, accesul fiind gratuit.

Ca evenimente colaterale acestei expoziții, în perioada aferentă desfășurării ei, vor fi organizate două serii de conferințe susținute de istorici de artă recunoscuți. Prima dintre acestea va avea loc pe data de 7 martie 2026, avându-i ca invitați pe: Doina Lemny, Ruxandra Demetrescu și Cristian Robert Velescu. A doua serie de conferințe va fi susținută de domnul Andrei Paleolog, donatorul fondului arhivistic Tretie Paleolog de la Muzeul de Artă Craiova, data exactă a acesteia urmând să fie comunicată în preajma evenimentului.

Ghidaje gratuite în Cabinetul „Constantin Brâncuși” - Muzeul de Artă Craiova
2026-02-19 10:30 - 11:30 | Muzeul de Artă Craiova, Calea Unirii, nr. 15, Craiova, Dolj, România
Brâncuși și-a iubit sculpturile ca pe el însuși, ca pe sinele pe care dorea să-l arate lumii. O parte din el se află la Muzeul de Artă din Craiova, iar în fiecare an, pe 19 februarie, opera sa revine mai mult ca oricând în centrul atenției. De aceea, vă invităm să o privim mai atent și să vorbim despre moștenirea brâncuşiană, vizitând cabinetul care îi poartă numele. Sperăm ca prin prezentarea acestor lucrări, în contextul mai larg al operei sale aflate pe teritoriul României și al semnificației ei, în revoluția estetică pe care opera lui a reprezentat-o, să ni-l putem revendica pe Brâncuși în singurul mod cinstit față de el. Nu cu gelozie patriotardă, ci cu prețuirea de care trebuie să se bucure un artist titanic, care ne-a oferit și continuă să ne ofere, prin creația sa, un pașaport spre un tărâm neguvernat de timp sau de spațiu, ci de valori atemporale. Accesul acolo e condiționat doar de curiozitate, de o privire atentă și deschiderea afectuoasă spre frumos a fiecăruia dintre noi.

Muzeul de Artă Craiova vă invită pe 19 februarie 2026, ziua de naştere a lui Constantin Brâncuşi, să participați la ghidajele gratuite organizate pentru grupuri, realizate de muzeografi, după următorul orar:

Joi, 19 februarie 2026:
10:30 – 11:30
12:00 – 13:00
14:30 – 15:30
16:00 – 17:00

Înscrierile pentru ghidajele gratuite în Cabinetul „Constantin Brâncuși” se pot face la numărul de telefon 0251 412 342 sau adresa de e-mail info@muzeuldeartacraiova.ro.

Expoziția „Contemporanii lui Brâncuși”
2026-02-19 11:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
🔶Expoziția „Contemporanii lui Brâncuși”
🏛️Muzeul Olteniei Craiova – Secția Istorie-Arheologie găzduiește expoziția temporară „Contemporanii lui Brâncuși”, realizată în parteneriat cu Liceul Tehnologic „Constantin Brâncuși” din Craiova, un demers care aduce în prim-plan sculptori formați la Școala de Arte și Meserii din Craiova, în aceeași epocă în care își începea parcursul artistic și Constantin Brâncuși.
📌Expoziția reunește sculpturi în bronz și o lucrare în marmură semnate de Anghel Chiciu, Eracle Hagiescu, Constantin Bălăcescu și George Cireșescu – artiști care au contribuit la configurarea peisajului artistic românesc de la cumpăna secolelor XIX–XX. Fără a urmări comparații directe, selecția propune o contextualizare a generației din care a făcut parte marele sculptor, evidențiind atmosfera artistică a unei epoci marcate de rigoare academică și de deschidere către limbajul modern.
🗿Lucrările impresionează prin soliditatea volumelor, finețea modelajului și atenția pentru expresivitatea detaliului, recompunând un moment de efervescență culturală în care tradiția și căutările novatoare coexistau fertil.
Expoziția invită publicul să redescopere o generație adesea eclipsată de personalitatea lui Brâncuși, dar esențială pentru înțelegerea mediului artistic în care acesta s-a format.
👉Expoziția temporară „Contemporanii lui Brâncuși” va putea fi vizitată până la sfârșitul lunii aprilie.

Moment coregrafic „Brâncuși – începuturile creației”
2026-02-19 12:00 - 12:30 | Piața Mihai Viteazul, Craiova, Dolj, România
„BRÂNCUȘI – ÎNCEPUTURILE CREAȚIEI”
Moment coregrafic inedit de Ziua lui Constantin Brâncuși
Secția Ansamblul de Dans Popular „Maria Tănase”, din cadrul Centrului Județean de Cultură și Artă Dolj, sub egida Consiliului Județean Dolj, aduce în fața publicului un moment special, în care dansul devine formă și simbol.
Sub coregrafia maestrului Ionel Garoafă, dansatorii reinterpretează, prin mișcare și expresie artistică, elementele emblematice create de Constantin Brâncuși – Poarta Sărutului, Masa Tăcerii și Coloana Infinitului, transformând patrimoniul sculptural românesc într-o experiență scenică plină de forță și emoție.
Un dialog spectaculos între tradiție, artă și spiritualitate românească, astăzi, 19 februarie 2026, ora 12:00, în Piața Mihai Viteazul din Craiova.
Acest montaj coregrafic aduce un omagiu marelui sculptor român Constantin Brâncuși.
Momentul coregrafic scoate în evidență începuturile creației sale, surprinzând clipa în care arta lui Brâncuși prinde viață.
Prin această lucrare coregrafică se dorește evidențierea măreției marelui artist oltean, Constantin Brâncuși.

Expoziție de artă vizuală „Portal“
2026-02-19 16:00 - 20:00 | Galeriile Cromatic, str. Al. Macedonski, nr. 28, Craiova, Dolj, România
Portal prin artă pentru Brâncuși, la Galeriile „Cromatic“Centrul Judeţean de Cultură și Artă Dolj – Secția pentru Conservarea şi Promovarea Culturii Tradiţionale și Asociația Seniori Art Craiova vernisează joi, 19 februarie 2026, ora 16:00, la Galeriile „Cromatic“, expoziția de artă vizuală „Portal“ dedicată sculptorului Constantin Brâncuși, cel mai bun mesager al României, la 150 de ani de la nașterea sa.Deschid „Portal“ prin artă pe simezele „Cromatic“ 66 de creatori de frumos din 11 orașe din România, Republica Moldova, Bulgaria, Spania și Gabon. Expoziția reunește pe simeze peste 80 lucrări de pictură în vopsele de acril și ulei, lucrări de sculptură, grafică, tapiserie, fotografie și experimente cu rășini bicomponente și pigmenți metalici.Curatorul expoziției este artistul plastic Daniel Guță. Participă la eveniment: dr. în arte vizuale Emilian Popescu, Nicolae Marinescu, directorul Editurii Aius și violoncelistul Mircea Suchici.Expoziția de artă vizuală „Portal“ va fi deschisă la Galeriile „Cromatic“ din str. Al. Macedonski, nr. 28, în perioada 19 februarie – 14 martie 2026.Aceasta este cea de-a doua expoziție de artă vizuală dedicată lui Brâncuși de Centrul Judeţean de Cultură și Artă Dolj – Secția pentru Conservarea şi Promovarea Culturii Tradiţionale și Asociația Seniori Art Craiova. Prima, „Brâncușiana Junior“ – ediția a V-a a fost deschisă vineri, 13 februarie 2026, în foyer-ul Filarmonicii Oltenia Craiova.

Concert extraordinar Bird in Space / Pasărea în văzduh
2026-02-19 18:00 - 19:30 | Filarmonica Oltenia, Calea Unirii, nr. 16, Craiova, Dolj, 200585, România
Pe 19 februarie 2026, Craiova marchează Anul Cultural dedicat lui Constantin Brâncuși printr-un eveniment special ce reunește muzică simfonică, recital și teatru – într-o seară gândită ca omagiu artistic, pe scena Filarmonicii Oltenia Craiova.
Punctul central al serii este lucrarea în primă audiție absolută Bird in Space / Pasărea în văzduh, semnată de compozitorul Dejan Ilijic, interpretată de Orchestra Simfonică, sub bagheta dirijorului Eduard Dabrowski.
Programul este completat de un recital special susținut de Eugenia Nicolae și de fragmente de teatru din piesa Șurubul de teasc, cu: Adrian Păduraru, Gheorghe Mândru, Oana Marcu, în regia Nicolae Poghirc. Evenimentul va fi prezentat de Cătălin Vieru.
Organizator: Consiliul Județean Dolj
📅 19 februarie 2026
🕕 Ora 18:00
📍 Filarmonica Oltenia Craiova
Acces
✅ Acces gratuit, pe baza invitațiilor disponibile pentru ridicare de la agenția de bilete (Calea Unirii 16).

Joia de Muzică ’26 – The Southern Cockroaches Live la Curte
2026-02-19 20:00 - 22:00 | Curtea Berarilor Craiova, Strada Traian Demetrescu 12, Craiova, Dolj, România
Hey, blues lovers! The Southern Cockroaches revin cu un concert Live la Curte! Brigada de blues din Oltenia ne invită la un nou prilej să cântăm, să dansăm și să umplem Curtea de bucurie!
Trupa fondată în anul 2014 este o prezență nelipsită pe scena națională de blues , dar și din festivaluri și competiții internaționale. La 𝐉𝐨𝐢𝐚 𝐝𝐞 𝐦𝐮𝐳𝐢𝐜𝐚̆ vin cu „jovialitate, franchețe și entuziasm dezinteresat” (AG Weinberger).
Pregătiți pentru o seară nebună?! The Southern Cockroaches dau start distracției, voi veniți la #Curte pentru o porție generoasă de blues oltenesc!
Open doors: 20:00 Biletele sunt disponibile în locație. Artist support: 50 lei Informații și rezervări: 0761.342.919

Bizarre Bazaar - Târg de Mărțișor
2026-02-20 09:00 - 22:00 | Electroputere Parc Mall, Calea București, nr. 80, Craiova, Dolj, România
Puterea Primăverii la Electro
20 februarie- 8 martie, Târg de Mărțișor
Un spațiu creativ, unde descoperi daruri realizate handmade, cu suflet — pentru a fi oferite sau a fi purtate cu zâmbet
Eveniment organizat în parteneriat cu Asociația CAROUSEL PROJECT.
ElectroPutere Mall · zona de evenimente
Vino să te încarci cu energia Primăverii

Conferința 170 de ani de la dezrobirea juridică și socio-economică a romilor
2026-02-20 10:00 - 12:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește vineri, 20 februarie 2026, la ora 10, un eveniment comemorativ organizat de Asociația Partida Romilor Pro-Europa – Sucursala Dolj.
Dedicat împlinirii a 170 de ani de dezrobire a romilor, evenimentul va reuni istorici, academicieni, cercetători și reprezentanți ai instituțiilor publice, într-o reflecție asupra semnificației istorice a momentului din 1856, când a fost consfințită abolirea robiei romilor în Țările Române.
Invitații vor susține alocuțiuni, intervenții tematice și evocări istorice ale acelui moment definitoriu în istoria României și în parcursul comunității rome către libertate, demnitate și drepturi civile.
Prin această comemorare, Asociația Partida Romilor Pro-Europa – Sucursala Dolj reafirmă angajamentul pentru păstrarea memoriei istorice, promovarea identității culturale și consolidarea valorilor democratice într-o societate incluzivă.
La finalul evenimentului, invitații vor asista la un moment muzical oferit de cvartetul Opera Română Craiova, care va interpreta un scurt program din repertoriul internațional.

Expoziție „Brâncuși în colecțiile Muzeului Cărții și Exilului Românesc”
2026-02-20 12:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc organizează vineri, 20 februarie 2026, la ora 12, vernisajul expoziției „Brâncuși în colecțiile Muzeului Cărții și Exilului Românesc”, ce conține o selecție de volume, corespondență, opere de artă plastică și fotografii din fondul muzeal.
Expoziția face parte din seria manifestărilor organizate cu ocazia împlinirii a 150 de ani de la nașterea marelui sculptor Constantin Brâncuși. Cunoscut drept unul dintre cei mai mari sculptori ai secolului al 20-lea, Constantin Brâncuși s-a născut în data de 19 februarie 1876, la Hobița, în județul Gorj. Pentru a marca împlinirea a 150 de ani de la nașterea celui ce, prin opera sa, influențat profund evoluția sculpturii contemporane și activitatea artiștilor din întreaga lume, 2026 a fost declarat, prin lege, „Anul Constantin Brâncuși” în România.
Expoziția va fi disponibilă la mansarda muzeului și cuprinde următoarele exponate:
✓ Antonovici Constantin, scrisoare către Mihai Niculescu, text olograf, limba română, cu fragmente referitoare la Constantin Brâncuși, datată 10 martie 1976, conține semnătura olografă a expeditorului, locul trimiterii – New York, având atașată o serie de fotografii cu opere de C. Antonovici
✓ Brâncuși Constantin, scrisoare de recomandare pentru Constantin Antonovici, fotocopie, text olograf, limba română, datată 9 mai 1951, locul redactării – Paris, conține semnătura olografă a lui Constantin Brâncuși
✓ Cabanne Pierre, Constantin Brancusi, Paris, Éditions Pierre Terrail, 2002
✓ Comarnesco Petru; Eliade, Mircea; Jianou, Ionel, Témoignages sur Brancusi, Paris, Arted Éditions d’Art, 1967
✓Cantor, Mircea, La partie invisible de l’infini, Paris, Centre Pompidou, Fage Éditions, 2016
✓Caraion Ion, antologie de, Masa Tăcerii. Simposion de metafore la Brâncuşi, București, Editura Univers, 1970, volum deschis la paginile ce reproduc desenul-portret realizat de către Constantin Brâncuși prozatorului irlandez James Joyce
✓Fundoianu Barbu, Priveliști. Poeme, București, Editura Cultura Națională, 1930, volum deschis la pagina ce reproduce un portret realizat lui B. Fundoianu de către C. Brâncuși
✓Giménez Carmen; Gale, Matthew, Constantin Brancusi. The Essence of Things, New York, Guggenheim Museum, 2004
✓Hulten Pontus; Dumitresco, Natalia; Istrati, Alexandre, Constantin Brancusi, Paris, Flammarion, 1995
✓Lemny Doina, Constantin Brâncuşi, Târgu-Jiu, Editura Brâncuşi, 2018
✓Lemny Doina, Brâncuși. Ansamblul monumental de la Târgu Jiu = l’ensemble monumental de Târgu Jiu = the Monumental Ensemble in Târgu Jiu, Târgu-Jiu, Editura Brâncuşi, 2021
✓Paleolog V. G., Tinereţea lui Brâncuşi, București, Editura Tineretului, 1967
✓Pandrea Petre, Brâncuși, amintiri și exegeze. Estetica lui Brâncuşi, București, Editura Vremea, 2009
✓Rezeanu Paul, Brâncuși. Ultimul dac. Trei capitole din viață, Craiova, Autograf MJM, 2015
✓Shanes Eric, Constantin Brancusi, New York, Abbeville Press, 1989
✓Stănculescu Nina, Brâncuşi, Bucureşti, Editura Albatros, 1981
✓Stîrcea-Crăciun, Matei, Tratat de hermeneutică a sculpturii abstracte, perspectiva endogenă. Brâncuși, simbolismul hylesic, Bucureşti, Târgu-Jiu, Editura Institutului Cultural Român, Editura Brâncuşi, 2016
✓Vigner Éric, Brâncuși împotriva Statelor Unite, carte-program realizată de George Banu, București, Editura Curtea Veche, 2016
***
✓Buzdugan Constantza, Constantin Brâncuși, sculptură în ghips patinat, s.l., s.a.
✓Cajal Oana Maria, colaj fotografic prelucrat digital, reprezentându-i pe George Banu și Constantin Brâncuși, s.l., s.a.
✓Fotografie, 9/6,5 cm, reprezentându-i pe Marcel Duchamp, Constantin Brâncuși, Tristan Tzara, s.l., s.n., s.a.
✓Hommage à Brancusi de la sculpture roumaine contemporaine, catalogue de l’exposition organisée dans le cadre des échanges culturels franco-roumains, à Musée Galliera, Paris, Les Presses Artistiques, 1976
✓Iustrată fotografică, 21/15 cm, Constantin Brancusi, Self portrait, 1905, Postcard, s.l., s.n., s.a. (atașată ca material însoțitor la vol. C. Brâncuși, de Petre Oprea, București, Muzeul de Artă al Republicii Socialiste România, 1976)
✓Iustrată fotografică, 15/10,5 cm, Autoportrait dans l’atelier, Paris, Éditions du Centre Pompidou, 1995
✓The Little Review, Quarterly Journal of Art and Letters, New York, 1921 (fotocopie după coperta revistei, originalul publicației fiind expus integral în cadrul Colecției „Basarab Nicolescu” de la parterul instituției

Iconic Movie Soundtracks
2026-02-21 18:00 - 19:00 | Filarmonica Oltenia, Calea Unirii, nr. 16, Craiova, Dolj, 200585, România
Iconic Movie Soundtracks

Filarmonica Oltenia, Craiova
21 februarie 2026, 18:00

✨ Experimentați farmecul concertelor „Multisenzorial”, unde locații impresionante din România sunt transformate în scene fascinante pentru un eveniment muzical captivant. Aceste concerte oferă o experiență multisenzorială unică, invitând publicul să se scufunde într-o atmosferă unde lumina lumânărilor și puterea muzicii se contopesc pentru a crea o experiență de neuitat. Fiți parte din atmosfera creată de cele mai consacrate coloane sonore aduse la viață de artiști talentați la Filarmonica Oltenia din Craiova, toate sub strălucirea a mii de lumânări.

Informații Generale
📍 Locație: Filarmonica Oltenia, Craiova
🗓️ Data și ora: 21 februarie 2026, ora 18:00
⏳ Durata: Concertul durează 60 de minute (porțile se deschid cu 30 minute înainte de începerea concertului)
🚫 Vârsta minimă: 8 ani sau mai mare
Program
🎼 The Crown (intro)
🎼 Phantom of the Opera
🎼 Gladiator
🎼 Friends
🎼 Ani de liceu
🎼 The Godfather
🎼 Jungle Book
🎼 Mama Mia
🎼 Skyfall
🎼 Interstellar
🎼 The Hobbit
🎼 Schindler’s List
🎼 Pirates of the Caribbean
🎼 Games of Thrones
⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯
Informații Importante
☝🏻 Evenimentele Multisenzorial sunt concepute pentru a stimula mai multe simțuri – vizual, auditiv și olfactiv. În sală vor fi prezente parfumuri ambientale utilizate pentru a completa atmosfera artistică. Dacă știți că aveți alergii sau sensibilități la anumite mirosuri, vă rugăm să țineți cont de acest aspect înainte de achiziția biletelor.
🕯️ Vă rugăm să rețineți că toate lumânările din producția noastră sunt cu mecanism electric, din motive de siguranță.
